
I. Az Eljárási Szabályzat célja

1. A FESZO-TRADE Felületvédelmi Szervíz és Kereskedelmi Korlátolt Felelősségű Társaság (1113 Budapest, Karolina út 18. Fsz. 1. ajtó., a továbbiakban: Társaság) elkötelezett amellett, hogy betartsa az üzleti tevékenység legmagasabb szintű etikai, erkölcsi és jogi normáit. Ezen normák fenntartása érdekében arra ösztönzi alkalmazottait, hogy akinek aggodalma van bármely feltételezett kötelességszegés miatt, fejezze ki aggályait anélkül, hogy félne bármely büntetéstől vagy a méltánytalan bánásmódtól.
2. Az I.1. pontban rögzített irányelvvel összhangban a jelen szabályzat célja, hogy a Társaság a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény (a továbbiakban: Panasztörvény) rendelkezéseinek megfelelő visszaélés-bejelentési rendszerhez kapcsolódó eljárást a nyilvánosság számára elérhető módon közzétegye.
II. Irányadó jogszabályok

A Társaságnak a belső visszaélés-bejelentési rendszer működtetése során különösen az alábbi jogszabályokban foglalt előírásoknak megfelelően kell eljárnia, a jelen Szabályzatban foglaltak szerint:

· 2012. évi I. törvény a munka törvénykönyvéről,

· 2023. évi XXV. törvény a panaszokról, a közérdekű bejelentésekről, valamint a visszaélések bejelentésével összefüggő szabályokról (a továbbiakban új Panasztörvény),

· az európai Parlament és a Tanács (EU) 2016/679 Rendelete (2016. április 27.) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet).

III. A visszaélés-bejelentési rendszer tárgyi és személyi hatálya

1. Tárgyi hatálya: A belső visszaélés-bejelentési rendszerben jogellenes vagy jogellenesnek feltételezett cselekményre vagy mulasztásra, illetve egyéb visszaélésre vonatkozó információt lehet bejelenteni.
2. Személyi hatálya: Jelen Szabályzat hatálya kiterjed a Társaság valamennyi szervezeti egységére, azonban nem terjed ki a Társaság kapcsolt vállalkozásaira és az annak nem minősülő, de a vállalatcsoportba tartozó cégekre.
Jelen Szabályzat hatálya alá tartozik továbbá a bejelentő, a bejelentéssel érintett személy (olyan természetes vagy jogi személy, akire a bejelentés vonatkozik), azok, akik a bejelentésben foglaltakról érdemi információval rendelkezhetnek, a bejelentésben rögzített adatok alapján beazonosítható személyek, a bejelentést fogadó személyek, a vizsgálatot végző személyek, a vizsgálat lefolytatásához feltétlenül szükséges szervezeti egység vagy munkatárs.

IV. A visszaélés-bejelentési rendszer fogalommeghatározásai:

a) „belső visszaélés-bejelentési rendszer működtetője vagy Működtető”: aki a bejelentést kivizsgálja, a Társaságnál egy erre a célra kijelölt, pártatlan személy, szervezeti egység vagy bejelentővédelmi ügyvéd;

b) „bejelentő”: aki a bejelentést megtette;

c) „bejelentéssel érintett személy”: akinek a magatartása vagy mulasztása a bejelentésre okot adott.
d) „visszaélés”: jogellenes vagy jogellenesnek feltételezett cselekményre vagy mulasztásra, illetve egyéb visszaélésre vonatkozó információ;

e) „foglalkoztatásra irányuló jogviszony”: minden olyan jogviszony, amelyben a foglalkoztatott a foglalkoztató részére és annak irányítása alatt ellenérték fejében tevékenységet végez vagy önmaga foglalkoztatását végzi.

f) „foglalkoztató”: aki természetes személyt foglalkoztatásra irányuló jogviszony keretében foglalkoztat.

g) „foglalkoztatott: az a természetes személy, aki a Foglalkoztató számára és annak irányítása alatt Foglalkoztatásra irányuló jogviszony keretében, ellenérték fejében tevékenységet végez, vagy önmaga foglalkoztatását végzi.
V. A bejelentésre jogosultak köre és védelme

1. A bejelentési rendszerbe bejelentést tehet:

a)  a Társaság által foglalkoztatott,

b)  az a foglalkoztatott, akinek a Társasággal a foglalkoztatásra irányuló jogviszonya megszűnt,

c) az a személy, aki esetében e jogviszony létesítésére vonatkozó eljárás megkezdődött a Társaságnál,

d) az egyéni vállalkozó, az egyéni cég, ha a Társasággal szerződéses kapcsolatban áll,

e) a Társaság tekintetében tulajdonosi részesedéssel rendelkező személy, a szervezet ügyviteli, ügyvezető, illetve felügyelő testületéhez tartozó személy, ideértve a nem ügyvezető tagot is

f) a Társasággal szerződéses kapcsolat létesítésére vonatkozó eljárást megkezdett, szerződéses kapcsolatban álló vagy szerződéses kapcsolatban állt vállalkozó, alvállalkozó, illetve beszállító felügyelete és irányítása alatt álló személy,

g) a Társaságnál tevékenységet végző gyakornok és önkéntes;

h) a Társasággal az a), b) vagy f) pont szerinti jogviszonyt vagy szerződéses kapcsolatot létesíteni kívánó olyan személy, aki esetében e jogviszony vagy szerződéses kapcsolat létesítésére vonatkozó eljárás megkezdődött, és

i) az a személy, akinek az a), b) vagy f) pont szerinti jogviszonya vagy szerződéses kapcsolata a Társasággal megszűnt.

j) A bejelentés megtételekor a bejelentő nevét és lakcímét, köteles megadni, továbbá nyilatkoznia kell arról, hogy a bejelentést jóhiszeműen teszi olyan körülményekről, amelyekről  tudomása van, vagy kellő alappal feltételezi, hogy azok valósak.

2. A bejelentő védelme

2.1 A Társaság gondoskodik arról, hogy a bejelentőt ne érhesse a bejelentéssel összefüggésben hátrány.
2.2 A bejelentő védelme kiemelten fontos a Társaság számára, ezért biztosítja, hogy a bejelentőt semmiféle retorzió, hátrányos intézkedés ne érhesse bejelentésével összefüggésben.

2.3 Hátrányos intézkedésnek minősül a bejelentő számára hátrányos cselekmény vagy mulasztás, különösen

a) a felfüggesztés, a csoportos létszámcsökkentés, a felmondás vagy ezekkel egyenértékű intézkedések,

b) a lefokozás vagy az előléptetés megtagadása,

c) a munkaköri feladatok átruházása, a munkavégzés helyének megváltoztatása, a bércsökkentés, a munkaidő megváltoztatása,

d) a képzés megtagadása,

e) a negatív teljesítményértékelés vagy munkareferencia,

f) a foglalkoztatásra irányuló jogviszonyára vonatkozó törvény szerinti bármely hátrányos jogkövetkezmény - így különösen fegyelmi intézkedés, megrovás, pénzügyi szankció - alkalmazása,

g) a kényszerítés, a megfélemlítés, a zaklatás vagy a kiközösítés,

h) a hátrányos megkülönböztetés, hátrányos vagy tisztességtelen bánásmód,

i) a határozott idejű foglalkoztatásra irányuló jogviszony határozatlan idejűvé átalakításának elmulasztása, ha a foglalkoztatott jogszerű elvárása az volt, hogy foglalkoztatásra irányuló jogviszonyát határozatlan idejűvé változtatják,

j) egy határozott idejű munkaszerződés megújításának elmulasztása vagy annak idő előtti megszüntetése,

k) a károkozás, amely magában foglalja a személy jóhírnevének megsértését vagy a pénzügyi veszteséget, beleértve az üzleti lehetőség elvesztését és a bevételkiesést is,

l) az olyan intézkedés, amelynek eredményeképpen okkal következik, hogy az adott személy a jövőben foglalkoztatásra irányuló jogviszonyt a foglalkoztatásra irányuló jogviszonya szerinti ágazatban nem létesíthet,

m) az egészségügyi alkalmassággal összefüggő vizsgálat előírása,

n) az áru- vagy szolgáltatási szerződés idő előtti megszüntetése vagy felmondása, és

o) az engedély visszavonása.

2.4 A bejelentőt akkor sem érheti hátrány, ha az általa jóhiszeműen vagy észszerű meggyőződés alapján tett bejelentés a vizsgálat során megalapozatlannak bizonyul. Amennyiben a jóhiszemű bejelentőt hátrány éri, az a hátrányért felelős személy elleni eljáráshoz vezethet.

2.5 Ha a III. 2. 2.3 pont szerinti hátrányos intézkedéssel összefüggő hatósági vagy bírósági eljárás során - ha a bejelentő a bejelentés megtétele jogszerűségét bizonyítja -

a) vélelmezni kell, hogy a hátrányos intézkedésre a bejelentés jogszerű megtétele miatt került sor, és

b) a hátrányos intézkedést hozó személyt terheli annak bizonyítása, hogy a hátrányos intézkedés megtételére alapos indokkal és nem a bejelentés jogszerű megtétele miatt került sor.

2.6 Minden, a bejelentő tulajdonában álló jogalany vagy a bejelentővel foglalkoztatásra irányuló jogviszonyban vagy más, szerződéses jogviszonyban álló jogalany sérelmére hozott a III. 2. 2.3 pont szerinti hátrányos intézkedés, amelyre a bejelentés jogszerű megtétele miatt kerül sor, jogellenesnek minősül akkor is, ha egyébként jogszerű lenne.

2.7 Ha a III. 2. 2.3 pont szerinti hátrányos intézkedést a III. 2 2.6 pont szerinti jogalany sérelmére hozzák meg, a hátrányos intézkedéssel összefüggő hatósági vagy bírósági eljárás során - ha a jogalany a bejelentővel fennálló kapcsolatát, valamint a bejelentő a bejelentés megtétele jogszerűségét bizonyítja - a III. 2. 2.5 a) és b) pontja alkalmazandó.

2.8 A bejelentés jogszerű megtétele esetén a bejelentő nem tekinthető a törvény által védett titok nyilvánosságra hozatalával összefüggő korlátozást vagy más, az információ felfedésre vonatkozó jogszabályi korlátozást megszegőnek, és az ilyen bejelentés tekintetében nem terheli felelősség, ha a bejelentő alapos okkal feltételezte azt, hogy a bejelentés szükséges volt a bejelentéssel érintett körülmények feltárásához.

2.9 A bejelentés jogszerű megtétele esetén a bejelentőt nem terheli felelősség a bejelentésben szereplő információk megszerzése vagy az azokhoz való hozzáférés tekintetében, kivéve, ha a bejelentő az információk megszerzésével vagy az azokhoz való hozzáféréssel bűncselekményt követett el.

2.10 A bejelentő a bejelentés jogszerű megtételéért nem vonható felelősségre, ha a bejelentő alapos okkal feltételezte azt, hogy a bejelentés szükséges volt a bejelentéssel érintett körülmények feltárásához.

2.11 A bejelentő a 2.5 – 2.7 pontra valamennyi hatósági vagy bírósági eljárás során - a bejelentés megtétele jogszerűségének bizonyítása mellett - hivatkozhat.

VI. A belső visszaélés-bejelentési rendszer működtetője 

1. A belső visszaélés-bejelentési rendszer működtetője a Társaság munkavállalója, Lambertus Ágnes (továbbiakban: Működtető).
2. Abban az esetben, ha a Bejelentéssel érintett személy Lambertus Ágnes, a belső visszaélés-bejelentési rendszer működtetője Dr. Lambertus Katalin.
VII. A bejelentési rendszer leírása

1. Bejelentés megtétele

1.1 A bejelentő a bejelentést írásban vagy szóban teheti meg az alábbi módok bármelyikén:

a) írásban a panaszkezeles@feszo.hu e-mail címen;

b) a 06312002251 telefonszámon 10:00 és 12:00 között minden keddi és csütörtöki munkanapokon; 

c) személyesen előzetes időpontegyeztetést követően, melyet a b) pont szerinti telefonszámon lehet megtenni.

1.2 Amennyiben a Bejelentéssel érintett személy Lambertus Ágnes, úgy írásban Dr. Lambertus Katalin panaszkezeles2@feszo.hu e-mail címén egyeztetett telefonszámon vagy személyes bejelentés útján lehet megtenni.
1.3 A Működtető a szóbeli bejelentést írásba foglalja és - annak ellenőrzésére, helyesbítésére, aláírással történő elfogadására vonatkozó lehetőség biztosítása mellett - a bejelentő számára másodpéldányban átadja.

1.4 Ha a bejelentő személyesen teszi meg a bejelentését, a Működtető a szóbeli bejelentést- a személyes adatok védelmére vonatkozó előírások szerint megtett tájékoztatást követően - írásba foglalja és - annak ellenőrzésére, helyesbítésére, aláírással történő elfogadására vonatkozó lehetőség biztosítása mellett - a bejelentő számára másodpéldányban átadja.

1.5 A Működtető a szóbeli bejelentés írásba foglalása során teljes és pontos jegyzőkönyvet köteles készíteni.

1.6 Szóbeli bejelentés esetén a bejelentő figyelmét fel kell hívni a rosszhiszemű bejelentés következményeire, a bejelentés kivizsgálására irányadó eljárási szabályokra és arra, hogy személyazonosságát - ha az annak megállapításához szükséges adatokat megadja - a vizsgálat valamennyi szakaszában bizalmasan kezelik.

1.7 Amennyiben a bejelentés a fenti pontban foglaltaktól eltérő személyhez vagy területhez érkezik, haladéktalanul és bizalmasan továbbítani kell azt az VII.1.1. a) pont szerinti e-mail címre.

1.8 A Működtető a bejelentést annak beérkezésekor egyedi ügyszámmal, a bejelentőt egyedi azonosító számmal látja el. 

1.9 A Működtető a belső visszaélés-bejelentési rendszerben tett írásbeli bejelentés kézhezvételétől számított hét napon belül a bejelentés megtételéről visszaigazolást küld a bejelentő számára. A visszaigazolás keretében a bejelentő részére általános tájékoztatást kell nyújtani az eljárási és adatkezelési szabályokról.

1.10 A Működtető köteles rendszeresen, de legalább hetente egyszer ellenőrizni, hogy történt-e bejelentés.

2. A bejelentés tartalmi elemei, a bejelentő nyilatkozata

2.1 A bejelentés során a bejelentőnek különösen az alábbi adatokat, információkat szükséges megadnia: 
a) a bejelentő neve, levelezési címe, telefonszáma és/vagy e-mail címe (ha van); 

b) a bejelentő ezen minőségét megalapozó tény (munkaviszony, egyéb jogviszony, a bejelentés tárgyát képező magatartás orvoslásához vagy megszüntetéséhez méltányolható jogos érdek);

c) a bejelentéssel érintett személy neve, munkaköre/megbízása, a Társasággal fennálló jogviszonya; 

d) a sérelmezett magatartás tényszerű leírása, amely az ügy elbírálásához szükséges valamennyi lényeges információt tartalmazza; 

e) a kifogásolt cselekményt alátámasztó bizonyítékok felsorolása és csatolása; 

f) a bejelentés dátuma (papíralapú bejelentés esetén).

2.2 A bejelentés megtételéhez jelen Szabályzat 1. számú melléklete segédletet tartalmaz, használata nem kötelező.

2.3 A bejelentést magyar nyelven lehet megtenni.

2.4 A bejelentés megtételekor a bejelentőnek nyilatkoznia kell arról, hogy a bejelentést jóhiszeműen teszi olyan körülményekről, amelyekről tudomása van, vagy kellő alappal feltételezi, hogy azok valósak.
2.5 Rosszhiszemű bejelentés

Ha nyilvánvalóvá válik, hogy a bejelentő rosszhiszeműen, döntő jelentőségű valótlan információt közölt és ezzel bűncselekmény vagy szabálysértés elkövetésére utaló körülmény merül fel, akkor személyes adatait az eljárás lefolytatására jogosult szerv vagy személy részére a Működtető jogosult átadni.

Ha nyilvánvalóvá válik, hogy a közérdekű bejelentő rosszhiszeműen, döntő jelentőségű valótlan információt közölt és alappal valószínűsíthető, hogy másnak jogellenes kárt vagy egyéb jogsérelmet okozott, személyes adatait az eljárás kezdeményezésére, illetve lefolytatására jogosult szervnek vagy személynek kérelmére a Működtető jogosult átadni.

3. A bejelentés kivizsgálása, a kivizsgálás mellőzése

2.6 A bejelentés kivizsgálása során a Működtető kapcsolatot tart a bejelentővel, ennek keretében a bejelentés kiegészítésére, pontosítására, a tényállás tisztázására, valamint további információk rendelkezésre bocsátására hívhatja fel a bejelentőt.
2.7 A vizsgálati eljárás lefolytatása 

A Működtetője a vizsgálati eljárás során 

· meghallgatásokat folytathat le olyan személyekkel, akik releváns információval rendelkeznek, vagy rendelkezhetnek a bejelentéssel érintett ügyben, 

· a vonatkozó iratokba betekinthet, azokról másolatot készíthet, 

· szakértőt kérhet fel, és

· más, az ügy felderítése szempontjából lényeges egyéb eljárási cselekményeket végezhet.

A Működtető köteles mindent megtenni annak érdekében, hogy eljárása során betartsa a tisztességes eljárásra vonatkozó szabályokat, betartson továbbá minden olyan jogszabályt, amely az eljárás lefolytatása szempontjából releváns. 

A bejelentéssel érintett személyt a vizsgálat megkezdésekor részletesen tájékoztatni kell a bejelentésről, a személyes adatai védelmével kapcsolatban őt megillető jogairól, valamint az adatai kezelésére vonatkozó szabályokról. A tisztességes eljárás követelményének megfelelően biztosítani kell, hogy a bejelentéssel érintett személy a bejelentéssel kapcsolatos álláspontját jogi képviselője útján is kifejtse, és azt bizonyítékokkal támassza alá. A bejelentéssel érintett személy tájékoztatására kivételesen, indokolt esetben később is sor kerülhet, ha az azonnali tájékoztatás meghiúsítaná a bejelentés kivizsgálását.

A Működtető a bejelentőt meghallgatja, ha azt a bejelentés tartalma szükségessé teszi.

Azt a személyt,  

a)
akinek a magatartása vagy mulasztása a bejelentésre okot adott („bejelentéssel érintett személy”), vagy 

b)
aki a bejelentésben foglaltakról érdemi információval rendelkezhet a vizsgálatot lefolytató köteles meghallgatni.

A meghallgatáson a meghallgatott személyen túl a Működtető vagy az általa felkért, az eljárásban részt vevő személy köteles részt venni. 

A meghallgatáson a meghallgatotton kívül, kérelmére, mint segítő személyek jelen lehetnek különösen 

a)
a munkáltatói jogkört gyakorló vezető, vagy

b)
meghallgatott személy jogi képviselője.
A segítő a meghallgatott helyett nem nyilatkozhat, őt nem befolyásolhatja, azonban a meghallgatotthoz kérdést intézhet. 

A meghallgatás minden résztvevőjét (bejelentő, bejelentéssel érintett személy, tanú, szakértő stb.) tájékoztatni kell személyes adatainak kezelésével kapcsolatos jogairól. A meghallgatott személyes adatait zártan kell kezelni. 

A meghallgatásról jegyzőkönyv készül, melyet a meghallgatott megtekinthet. A meghallgatott kérheti a részére megküldött jegyzőkönyv kijavítását, kiegészítését. A jegyzőkönyv lehet nem szó szerinti is, amelynek azonban az elhangzottak lényegét tartalmaznia kell. 

A telefonon vagy videokonferencia útján lebonyolított meghallgatásra a személyes meghallgatás szabályait kell megfelelően alkalmazni. 

A tisztességes és elfogulatlan eljárásra tekintettel a vizsgálatban érintett személyek számára meg kell adni észrevételeik megtételének lehetőségét a velük szemben elhangzott állításokra, és bizonyítékokra vonatkozóan. Ennek módjáról a Működtető dönt, azonban a vizsgálat sikerét nem veszélyeztetheti ennek biztosítása, indokolt esetben ezért azt mellőzheti.

A bejelentéssel érintett személy köteles a Működtetővel együttműködni, az általa igényelt dokumentumokat rendelkezésre bocsátani, és az ügy megítélése szempontjából lényeges körülményekről nyilatkozni. Senki nem kötelezhető azonban olyan nyilatkozat megtételére, vagy olyan dokumentum átadására, amellyel magát vagy hozzátartozóját bűncselekmény elkövetésével vádolná. Erről a Működtető tájékoztatja az érintetteket.

A bejelentés kivizsgálása során értékelni kell a bejelentésben foglalt körülmények helytállóságát, és meg kell hozni azokat az intézkedéseket, amelyek alkalmasak a jogellenes vagy jogellenesnek feltételezett cselekmény vagy mulasztás, illetve egyéb visszaélések orvoslására.

2.8 A bejelentés kivizsgálása mellőzhető, ha

a) a bejelentést azonosíthatatlan bejelentő tette meg,

b) a bejelentést nem bejelentésre jogosult személy tette meg,

c) a bejelentés ugyanazon bejelentő által tett ismételt, a korábbi bejelentéssel azonos tartalmú bejelentés, illetve

d) a közérdek vagy a nyomós magánérdek sérelme a bejelentésben érintett természetes személy, illetve jogi személy (a továbbiakban együtt: bejelentésben érintett személy) jogainak a bejelentés kivizsgálásából eredő korlátozásával nem állna arányban.

3. A bejelentések kivizsgálásának határideje

3.1 A Működtető a bejelentésben foglaltakat a körülmények által lehetővé tett legrövidebb időn belül, de legfeljebb a bejelentés beérkezésétől számított harminc napon belül kivizsgálja.

3.2 A jelen pont szerinti határidőt különösen indokolt esetben, a bejelentő egyidejű tájékoztatása mellett lehet meghosszabbítani. A bejelentőt ebben az esetben a kivizsgálás várható időpontjáról és a kivizsgálás meghosszabbítása indokairól kell tájékoztatni. A bejelentés kivizsgálásának és a bejelentő VII.7. pont szerinti tájékoztatásának határideje a meghosszabbítás esetén sem haladhatja meg a három hónapot.

4. A bejelentés kivizsgálása alapján tett intézkedések

4.1 Ha a bejelentés alapján büntetőeljárás kezdeményezése indokolt, akkor a Működtető köteles intézkedni a feljelentés megtételéről.

4.2 Ha a bejelentésben foglalt magatartás a vizsgálat alapján nem bűncselekmény, de sérti      a Társaság által meghatározott magatartási szabályokat, a Társaság a munkaviszonyra vonatkozó szabályoknak megfelelően a munkavállalóval szemben munkáltatói intézkedést alkalmazhat.

4.3 Ha a vizsgálat alapján a Működtető arra a következtetésre jut, hogy a bejelentés nem megalapozott vagy további intézkedés megtétele nem szükséges, a bejelentésre vonatkozó adatokat a vizsgálat befejezését követő 60 napon belül törli.

5. A bejelentő tájékoztatása
5.1 A Működtető a bejelentés kivizsgálásáról vagy annak mellőzéséről és a mellőzés indokáról, a bejelentés kivizsgálásának az eredményéről, a megtett vagy tervezett intézkedésekről a bejelentőt írásban tájékoztatja.

5.2 Az írásbeli tájékoztatás mellőzhető, ha a Működtető az VII. 7.1 foglaltakról a bejelentőt szóban tájékoztatta, aki a tájékoztatást tudomásul vette.

6. Adatvédelem 
6.1 A belső visszaélés-bejelentési rendszer keretei között

a) a bejelentőnek,

b) annak a személynek, akinek a magatartása vagy mulasztása a bejelentésre okot adott, és

c) annak a személynek, aki a bejelentésben foglaltakról érdemi információval rendelkezhet,

a bejelentés kivizsgálásához elengedhetetlenül szükséges személyes adatai kizárólag a bejelentés kivizsgálása és a bejelentés tárgyát képező magatartás orvoslása vagy megszüntetése céljából kezelhetők, és a bejelentés kivizsgálásában közreműködő bejelentővédelmi ügyvéd, illetve külső szervezet részére továbbíthatóak.

6.2 A belső visszaélés-bejelentési rendszer keretei között kezelt adatok közül haladéktalanul törölni kell a 7.1 bekezdés hatálya alá nem tartozó személyes adatokat.

6.3 Ha a bejelentés természetes személyre vonatkozik, az e természetes személyt megillető, a személyes adatok védelmére vonatkozó előírások szerinti, a tájékoztatáshoz és hozzáféréshez való joga gyakorlása során a bejelentő személyes adatai nem tehetők megismerhetővé a tájékoztatást kérő személy számára.

6.4 A belső visszaélés-bejelentési rendszer keretei között kezelt adatok harmadik országba vagy nemzetközi szervezet részére történő továbbítására kizárólag a továbbítás címzettje által tett, a bejelentésre vonatkozó, Panasztörvényben foglalt szabályok betartására irányuló jogi kötelezettségvállalás esetén és a személyes adatok védelmére vonatkozó előírások figyelembevételével kerülhet sor.

6.5 A belső visszaélés-bejelentési rendszerben kezelt adatok feldolgozása során, a személyazonosságát felfedő bejelentő, valamint a bejelentésben érintett személy személyes adatait az erre jogosultakon kívül más nem ismerheti meg. A bejelentést kivizsgáló személyek a vizsgálat lezárásáig vagy a vizsgálat eredményeképpen történő formális felelősségre vonás kezdeményezéséig a bejelentés tartalmára és a bejelentésben érintett személyre vonatkozó információkat - a bejelentésben érintett személy tájékoztatásán túl – a Társaság más szervezeti egységével vagy munkatársával a vizsgálat lefolytatásához feltétlenül szükséges mértékben oszthatják meg.

6.6 Az 7.1 és 7.2 bekezdés arra a személyre is alkalmazandó, aki a bejelentésben foglaltakról érdemi információval rendelkezhet.

6.7 Ha a foglalkoztató a munkavállalóira a munka törvénykönyvéről szóló 2012. évi I. törvény 9. § (2) bekezdésében meghatározott feltételekkel a közérdeket vagy nyomós magánérdeket védő magatartási szabályokat állapít meg, ezek megsértése a belső visszaélés-bejelentési rendszerben bejelenthető.

7. Vegyes rendelkezések

7.1 A jelen Szabályzatban részletesen nem szabályozott kérdésekben a Panasztörvényben foglaltak az irányadók.

7.2 Jelen Szabályzat rendelkezéseit 2023. december 15. napján lépnek hatályba.
Kelt: Budapest, 2023. december 15.
FESZO-TRADE Felületvédelmi Szervíz és Kereskedelmi Korlátolt Felelősségű Társaság 

képviseli: Lambertus Zsolt József ügyvezető

1. számú melléklet 

SEGÉDLET visszaélés bejelentéséhez

Visszaélés Bejelentési Adatlap

Bejelentő adatai:

Név: 


E-mail: 


További elérhetőségek (nem kötelező): 


Bejelentő státusza

Milyen kapcsolatban áll Ön a Társasággal?

Munkavállaló









 
(
Korábbi Munkavállaló









(
Gyakornok










(
Önkéntes










(
Foglalkoztató irányításában közvetlenül résztvevő személy





(
Foglalkoztatóval szerződéses viszonyban álló fél 






(
Fél megnevezése: 

Foglalkoztatóval szerződéses viszonyban álló fél munkavállalója




(
Partner megnevezése: 

Egyéb (kérjük megnevezni): 


Bejelentés tárgya

Milyen területen tapasztalta a visszaélést?

Környezetvédelmet érintő területen 







(
Áruszállítási területen  









(
Személyes adatok felhasználása során







(
Pénzügyi szolgáltatások területén








(
Egyéb: 


Bejelentés részletei

Korábban ugyanebben az ügyben tett-e már bejelentést szóban, vagy írásban?

Igen/Nem

Mikor észlelte először a visszaélést?

év/hónap/nap*

Nem tudom pontosan: 









(
Hol történt a visszaélés?

Folyamatban van-e még a visszaélés?

Igen/Nem

A Társaságon belül kit, mely szervezeti egységet érinti a bejelentés? 

A visszaélés részletes leírása!

További érintettek

Van-e olyan Önnel közvetlen, vagy közvetett kapcsolatban álló természetes vagy jogi személy, akit a bejelentés hatására megtorlás áldozatául eshet? ( A jogszabály alapján védelem illeti meg Önt, mint bejelentőt)

Igen/Nem

Amennyiben meg kívánja nevezni: 


Tájékoztatás

Tájékoztatjuk Önt, hogy a bejelentés megtörténte miatt Önt, mint bejelentőt nem érheti hátrány a bejelentés megtétele miatt.

Kérjük csak valós és világos tényeket közöljön. Amennyiben szabálysértést, vagy bűncselekményt észlel, haladéktalanul értesítse az illetékes hatóságokat, valamint legközelebbi felettesét. Az észlelt jogsértést semmiképp se akarja egyedül elhárítani, vagy önállóan felderíteni. Amennyiben Ön rosszhiszeműen, vagy nyilvánvalóan hamis információt közöl, vagy szabálysértés elkövetésére utaló körülmény merülne fel, vagy valószínűsíthető, hogy másnak jogellenesen kárt vagy egyéb jogsérelmet okozott, személyes adatai az eljárás kezdeményezésére, illetve lefolytatására jogosult szervnek vagy személynek átadhatóak.

Csatolt dokumentumok

	Dokumentum megnevezése
	Eredetiben bemutatott
	Másolatban
	Egyéb 

	
	
	
	

	
	
	
	

	
	
	
	


2. számú melléklet 

ADATKEZELÉSI TÁJÉKOZTATÓ

A bejelentő tájékoztatása a személyes adatok védelméről a belső visszaélés-bejelentési rendszer keretei között szükséges személyes adatok kezelése vonatkozásában

1. Adatkezelő megnevezése
FESZO-TRADE Felületvédelmi Szervíz és Kereskedelmi Korlátolt Felelősségű Társaság 
(a továbbiakban: Társaság) 

Székhely: 1113 Budapest, Karolina út 18. Fsz. 1. ajtó
(a továbbiakban: az „Adatkezelő”)

2. Belső visszaélés-bejelentési rendszer (továbbiakban: Visszaélés-bejelentési rendszer) keretei között elengedhetetlenül szükséges személyes adatok

2.1. A bejelentéshez kapcsolódó adatkezelés
	A gyűjtött személyes adatok köre a bejelentéssel összefüggésben:
	A belső visszaélés-bejelentési rendszerben adatkezelésre kerülnek a bejelentő személyes adatai, valamint annak a személyes adatai, akinek a magatartása vagy mulasztása okot adott a bejelentésre, továbbá akinek érdemi információja van a bejelentéssel kapcsolatosan. A bejelentési rendszerből minden más – az előzőekben meghatározottakhoz nem tartozó – személyes adat haladéktalanul törlésre kerül.

A gyűjtött személyes adatok:

· Vezeték,- és keresztnév

· e-mail cím

Amennyiben az érintett a fenti adatokon kívül önkéntesen további adatokat hoz a Társaság tudomására, úgy mérlegeljük, hogy azok szükségesek-e az adatkezeléssel érintett cél végrehajtásához.

	Adatvédelmi tisztviselőre vonatkozó tájékoztatás:
	a GDPR. 37. cikk (1) bekezdése alapján nem szükséges.

	Adatkezelés célja és jogalapja a bejelentéssel összefüggésben:
	Társaságunk a jelen adatkezelési tevékenység keretében a 2023. évi XXV. törvény (a továbbiakban: Panasztv.) által előírtak teljesítése érdekében jár el, a fenti személyes adatokat ennek érdekében kezeli.

Az adatkezelés a GDPR 6. cikk (1) bekezdés c) pontja alapján történik.

	Az adatok megismerésére jogosult személyek köre:
	A belső visszaélés-bejelentési rendszer működtetője, valamint az általa felhatalmazott személyek, a bejelentés kivizsgálásával kapcsolatos kötelességeik teljesítéséhez szükséges mértékben jogosultak a fenti célokból megismerni a személyes adatokat.

	A személyes adatok tárolásának időtartama:
	Ha a vizsgálat alapján a bejelentés nem megalapozott vagy további intézkedés megtétele nem szükséges, a bejelentésre vonatkozó adatokat a vizsgálat befejezését követő 60 napon belül törölni kell. Ha a vizsgálat alapján intézkedés megtételére kerül sor a bejelentésre vonatkozó adatokat a bejelentési rendszer keretei között legfeljebb a bejelentés alapján indított eljárások jogerős lezárásáig lehet kezelni. 

	A bejelentő jogai:
	A bejelentő jogszabályban meghatározottak szerint kérelmezheti az Adatkezelőtől a panaszkezeles@feszo.hu e-mail címen a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen, valamint jogosult arra, hogy bejelentéssel éljen a Nemzeti Adatvédelmi és Információszabadság Hatóságnál (cím: 1055 Budapest, Falk Miksa u. 9-11; ugyfelszolgalat@naih.hu; www.naih.hu).

	Adatbiztonság:
	Társaságunk mindent  megtesz annak érdekében, hogy figyelembe véve a tudomány és technológia mindenkori állását, a megvalósítás költségeit, továbbá az adatkezelés jellegét, valamint a természetes személyek jogaira és szabadságaira jelentett kockázat a megfelelő technikai és szervezési intézkedéseket hajtsuk végre annak érdekében, hogy a kockázat mértékének megfelelő szintű adatbiztonságot garantáljuk.

